钦定古今图书集成/明伦汇编/氏族典/第097卷 > 《凌迪知万姓统谱》 > 符昭愿
## 钦定古今图书集成/明伦汇编/氏族典/第097卷 > 《凌迪知万姓统谱》 > 符昭愿

按《宋史符彦卿传》：“彦卿子昭愿，字致恭，谨厚谦约，颇
读书好事。周广顺中，以荫补天雄军牙职，俄领兴州
刺史。开宝中，改领恩州。彦卿养疾居洛，入补供奉官。
四年，改领罗州刺史。七年，迁西京作坊副使，俄授尚
食使，出护陈许蔡颍等州巡兵。从征太原，为御营四
面巡检使。及攻幽州，命与宋偓率兵置砦城南。师还”，
真拜蔡州刺史，知并、澶二州。不逾月，复移并门兼副
部署。丁内艰，起复，为本州团练使，连知永兴军、梓、滑
二州。咸平初，又为天雄军、邢州二钤辖。三年，以疾求
归京师，既还，帝赐以名方御药，拜本州防御使。四年，
卒，赠镇东军节度。